Այո, Քէթէնճեանի բանաստեղծութեանց մէջ կը տեսնենք իրօք հայրենիքի սիրահար Արամը, հաւատացեալ բարեշնորհԱրամ Սարկաւագը, ընտանիքի հայրը, բնութապաշտը, երաժիշտն ու երգիչը, սիրոյ փոթորիկին դէմ պայքարողը, միեւնոյն ատեն սիրոյ փոթորիկի ալիքներուն մէջ կորսուող սիրահար , երբեմն վրէժխնդիր տղան: Քէթէնճեան չունի Վարուժանի մը կամ Մուշեղ Իշխանի մը բանաստեղծական հմտութիւնն ու նրբութիւնը սակայն իր բանաստեղծութեանց մէջ կը տիրէ անկեղծութիւն :Կեղծին ու կեղծիքին ատելութիւնը կ'արտացոլայ իւրաքանչիւր բառի մէջ:Ինքն իր հետ անկեղծ մարդու, անկեղծ գրագէտի յատկութիւնն է, որ Արամին պիտի տայ թեւեր սլանալու համար վեր ու հասնելու նոր բարձունքներու: